rejauldu/bengali-wikipedia huggingface dataset:
রাখি বিড়লা (জন্ম ১৯৮৭) একজন ভারতীয় রাজনীতিক। তিনি আম আদমি পার্টির সদস্য। ২০১৩ সালের দিল্লী বিধানসভার নির্বাচনে রাখি বিড়লা দিল্লীর মংগলপুরী বিধানসভা কেন্দ্র থেকে বিধায়িকা হিসাবে নির্বাচিত হন। রাখি আম আদমী পার্টি থেকে জয় লাভ করা কনিষ্ঠতম বিধায়ক এবং তিনি অরবিন্দ কেজরিওয়ালের নেতৃত্বে গঠিত দিল্লীর মন্ত্রীসভায় নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী ছিলেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷    প্রারম্ভিক জীবন  রাখি বিড়লার জন্ম হয়েছিল দিল্লীতে। তার পিতা ভূপেন্দ্র সিং বিধলান ও মাতা শীলা। তার দশম শ্রেণীর প্রশংসাপত্রে স্কুল কর্মকর্তারা ভুলক্রমে তার পদবী 'বিধলান'এর পরিবর্তে 'বিড়লা' লেখায় তিনি বিড়লা পদবীটিই গ্রহণ করেন।   পিতামাতার চার কন্যা সন্তানের মধ্যে রাখি কনিষ্ঠতম। তিনি গণসংযোগ বিষয়ে স্নাতকোত্তর ডিগ্রীধারী। রাখির পরিবারের পূর্বের চারটি প্রজন্মই সমাজসেবার সাথে জড়িত। তার প্রপিতামহ সমাজসেবক হওয়ার সাথে সাথে তার পিতামহ ভারতবর্ষের স্বাধীনতা আন্দোলনের সংগ্রামী ছিলেন।http://www.ndtv.com/elections/article/assembly-polls/delhi-assembly-gets-only-three-women-members-all-belong-to-aam-aadmi-party-456264   কর্মজীবন  রাজনীতিতে প্রবেশের আগে রাখি একটা ব্যক্তিগত বার্তা টেলিভিশন চ্যানেলের (জৈন টিভি) সাংবাদিক হিসাবে কর্মজীবন আরম্ভ করেছিলেন। কয়েকটি সমাজসেবী সংগঠনের সাথে যৌথভাবে কর্মরত রাখি তার নিজের সম্প্রদায় - বাল্মিকী সম্প্রদায়ের হয়েও কাজ করেন।   রাজনৈতিক জীবন  ২০১৩ সালের দিল্লী বিধানসভার নির্বাচনে রাখি তার প্রতিদ্বন্দ্বী কোটিপতি প্রার্থী রাজ কুমার চৌহান ১০,৫৮৫ টা ভোটের ব্যবধানে পরাস্ত করেন । চৌহান শীলা দীক্ষিত নেতৃত্বাধীন সরকারের গড়কাপ্তানি বিভাগের মন্ত্রী ছিলেন ও ১৯৯৩ সাল থেকে পরপর চারবার ভারতীয় জাতীয় কংগ্রেসের প্রার্থী হিসেবে দিল্লী বিধানসভা থেকে নির্বাচিত হয়েছিলেন। রাখি বিড়লা দিল্লীর ইতিহাসের কনিষ্ঠতম ক্যাবিনেট মন্ত্রী ছিলেন।  ২০১৪ লোকসভা নির্বাচনে, তিনি ভারতের অন্যান্য প্রার্থীদের তুলনায় সর্বোচ্চ ভোট পেয়ে বিজেপি প্রার্থীকে পরাজিত করেন। ১০ জুন ২০১৬ থেকে বিড়লা দিল্লী বিধানসভার ডেপুটি স্পীকার পদে আসীন। দিল্লী বিধানসভার সর্বকনিষ্ঠ ডেপুটি স্পীকার তিনি৷http://indianexpress.com/article/india/politics/two-aap-nominees-pull-out-one-says-rakhi-birla-asked-him-for-rs-7-lakh/   আসীন পদসমূহ   দিল্লী বিধানসভার ডেপুটি স্পীকার (১০ জুন ২০১৬ থেকে)  প্রাক্তন নারী ও শিশু, সমাজ কল্যাণ এবং ভাষা দপ্তরের ক্যাবিনেট মন্ত্রী  আম আদমি পার্টির জাতীয় এক্সিকিউটিভের সদস্য।   তথ্যসূত্র    আরও দেখুন   দিল্লী সরকার   বহিঃসংযোগ  রাখি বিড়লা - মংগলপুরী    বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:আম আদমি পার্টির রাজনীতিবিদ বিষয়শ্রেণী:দিল্লি বিধানসভার নারী সদস্য বিষয়শ্রেণী:দিল্লির রাজ্য মন্ত্রিপরিষদের মন্ত্রী বিষয়শ্রেণী:দিল্লি বিধানসভার ডেপুটি স্পিকার বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ভারতের রাজ্য মন্ত্রিপরিষদের নারী মন্ত্রী বিষয়শ্রেণী:দিল্লি বিধানসভার সদস্য ২০১৩-২০১৫ বিষয়শ্রেণী:দিল্লি বিধানসভার সদস্য ২০১৫-২০২০ বিষয়শ্রেণী:দিল্লি বিধানসভার সদস্য ২০২০-২০২৫ বিষয়শ্রেণী:২১শ শতাব্দীর ভারতীয় রাজনীতিবিদ
মুশতাক আহমেদ বা মোশতাক আহমেদ নামে উল্লেখ করতে পারেন:  মুশতাক আহমদ, (জন্ম:১৯৬৭), ইসলামিক ফাউন্ডেশন বাংলাদেশের উপ-পরিচালক  মোশতাক আহমদ (লর্ড লেফটেন্যান্ট) (জন্ম ১৯৪২), ল্যানার্কশায়ার লর্ড লেফটেন্যান্ট   মোশতাক আহমেদ (ফিল্ড হকি, জন্ম ১৯২৩), পাকিস্তানের সাবেক ফিল্ড হকি স্ট্রাইকার   মোশতাক আহমদ (ফিল্ড হকি, জন্ম ১৯৫৬), পাকিস্তানের সাবেক মাঠ হকি   মুশতাক আহমেদ (ক্রিকেটার, জন্ম ১৯৭০), প্রাক্তন পাকিস্তান টেস্ট ক্রিকেটার   মোশতাক আহমেদ (ক্রিকেটার, জন্ম ১৯৯৭), পাকিস্তানি ক্রিকেটার   মোশতাক আহমেদ (রাজনীতিবিদ) (১৯১৮-১৯৯৬), ১৯৭৫ সালের বাংলাদেশের অন্তর্বর্তী রাষ্ট্রপতি
thumb|right|250px|বাঙ্গুইতে ফরাসি ভাষায় চিহ্ন ফরাসি ভাষা ও সাংগো ভাষা যৌথভাবে মধ্য আফ্রিকান প্রজাতন্ত্রের সরকারি ভাষা। সাংগো ভাষাটি ঙবান্দি ভাষাভিত্তিক একটি ক্রেওল ভাষা যা বর্তমানে দেশটির গণমাধ্যম, ব্যবসা বাণিজ্য ও প্রশাসনে ব্যবহৃত হচ্ছে। এটি দেশের প্রায় ১০% লোকের মাতৃভাষা এবং অধিকাংশ লোকের দ্বিতীয় বা তৃতীয় ভাষা। মধ্য আফ্রিকান প্রজাতন্ত্রে আরও প্রায় ৬০টি ভাষা প্রচলিত। এদের মধ্যে বান্দা ভাষা, গবায়া ভাষা এবং জান্দে ভাষা উল্লেখযোগ্য। আন্তর্জাতিক যোগাযোগের ক্ষেত্রে ফরাসি ভাষা ব্যবহার করা হয়।   বহিঃসংযোগ   মধ্য আফ্রিকান প্রজাতন্ত্রের ভাষার উপর এথনোলগ-এর রিপোর্ট  বিষয়শ্রেণী:মধ্য আফ্রিকান প্রজাতন্ত্র বিষয়শ্রেণী:আফ্রিকার ভাষা বিষয়শ্রেণী:মধ্য আফ্রিকান প্রজাতন্ত্রের ভাষা
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ১৯:২৩, ১৫ জুলাই ২০১৪ (ইউটিসি) আবদুস সবুর খান   ([&action=delete}} delete]) – (View AfD)(লগ দেখুন) বিজ্ঞাপনের মত করে লেখা Ibrahim Husain Meraj (আলাপ) ১৭:১৪, ৩০ মার্চ ২০১৪ (ইউটিসি) উল্লেখযোগ্য তথ্যসূত্র নেই। বিজ্ঞাপনধর্মী লেখনী। । --মহীন রীয়াদ (আলাপ) ১৮:১০, ১ এপ্রিল ২০১৪ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
স্বদেশভূষণ ঘোষ (জন্ম : ? - মৃত্যু ১৭ ফেব্রুয়ারি ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী। তিনি ভরাকর ঢাকার নিবাসী ছিলেন। তার পিতার নাম গিরীশচন্দ্র। স্বদেশভূষণ যুগান্তর বিপ্লবী দলের সভ্য ছিলেন। তিনি আইন অমান্য আন্দোলনের সময়ে ৩ বছর বিনা বিচারে বন্দী ছিলেন। এরপরে মুন্সীগঞ্জ বোমা মামলায় আবার গ্রেপ্তার হন এবং জেলের মধ্যেই মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৮৩৭,    তথ্যসূত্র   বিষয়শ্রেণী:১৯৩৬-এ মৃত্যু বিষয়শ্রেণী:বাংলাদেশী বিপ্লবী বিষয়শ্রেণী:পূর্ব বাংলা থেকে ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:ঢাকার বিপ্লবী বিষয়শ্রেণী:ঢাকার ব্যক্তি বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী
থাম্ব|266x266পিক্সেল|গ্যোটিঙেন বিশ্ববিদ্যালয়ের ঐতিহ্যবাহী মানমন্দির গ্যোটিঙেন বিশ্ববিদ্যালয় () জার্মানির গ্যোটিঙেন শহরে অবস্থিত একটি প্রাচীন বিশ্ববিদ্যালয়। অন্য নাম গেয়র্গ-অগুস্ট বিশ্ববিদ্যালয়। ১৭৩৪ সালে যুক্তরাজ্যের রাজা এবং হানোভার রাজ্যের ইলেক্টর জর্জ ২ এটি প্রতিষ্ঠা করেন এবং ১৭৩৭ সালে পাঠদান শুরু হয়। অচিরেই আকার ও জনপ্রিয়তার দিক দিয়ে প্রতিষ্ঠানটি এগোতে শুরু করে। গ্যোটিঙেন শহরটি খুব ছোট এবং বিশ্ববিদ্যালয়কেন্দ্রিক।  এই শিক্ষা প্রতিষ্ঠানের শিক্ষক ও শিক্ষার্থীরাই শহরের মূল অধিবাসী।  বর্তমানে গ্যোটিঙেন বিশ্ববিদ্যালয় জার্মানির সবচেয়ে নামী বিশ্ববিদ্যালয়গুলোর একটি। এখান থেকে এ যাবৎ মোট ৪৫ জন ব্যক্তি নোবেল পুরস্কার জিতেছেন।  বিভিন্ন তালিকায় বিশ্ববিদ্যালয়টির শীর্ষ অবস্থানও উল্লেখযোগ্য। যেমন, ২০১০ সালে টাইমস হায়ার এডুকেশন এর করা বিশ্বের সর্বোত্তম বিশ্ববিদ্যালয়গুলোর তালিকায় এটি জার্মানিতে ১ম এবং সমগ্র বিশ্বে ৪৩তম স্থান অধিকার করে।   বিখ্যাত ব্যক্তিবর্গ    তথ্যসূত্র    বহিঃসংযোগ    গ্যটিঙেন বিশ্ববিদ্যালয়   The "Göttingen Nobel prize wonder"; the 44 Nobel prize laureates affiliated with Göttingen  Shame at Göttingen , detailing the 1933 purge.  বিষয়শ্রেণী:১৭৩৪-এ প্রতিষ্ঠিত বিষয়শ্রেণী:জার্মানির বিশ্ববিদ্যালয় বিষয়শ্রেণী:গ্যোটিঙেন বিশ্ববিদ্যালয় বিষয়শ্রেণী:১৮শ শতাব্দীতে প্রতিষ্ঠিত বিশ্ববিদ্যালয় ও কলেজ
পোয়াঁত-নোয়ার () বা স্থানীয় কঙ্গো ভাষায় এনজিঞ্জি (Ndindi) রাজধানী ব্রাজাভিলের পরেই কঙ্গো প্রজাতন্ত্রের দ্বিতীয় বৃহত্তম শহর, এবং ২০০৪ সাল থেকে একটি স্বায়ত্বশাসিত বিভাগ। এর পূর্বে এটি  কুইলু অঞ্চলের (বর্তমানে একটি পৃথক বিভাগ) রাজধানী ছিল। এটি পোয়াঁত-নোয়ার উপসাগর এবং আটলান্টিক মহাসাগরের  মধ্যকার অন্তরীপে অবস্থিত। পোয়াঁত-নোয়ার দেশের প্রধান বাণিজ্য কেন্দ্র এবং এর জনসংখ্যা ৭,১৫,৩৩৪ (২০০৭), সমগ্র মহানগরকে বিবেচনা করলে যা ১০ লক্ষেরও বেশি দাঁড়ায়।  জলবায়ু   কোপেন জলবায়ু শ্রেণিবিন্যাসে পোয়াঁত-নোয়ারকে একটি ক্রান্তীয় আর্দ্র-শুষ্ক জলবায়ু অঞ্চল হিসেবে দেখানো হয়। শহরটিতে অক্টোবর থেকে এপ্রিল পর্যন্ত বর্ষা ঋতু বিদ্যমান থাকে, বাকি ৬মাস হেমন্ত ঋতু বিরাজ করে। পোয়াঁত-নোয়ারে বছরে প্রায়  বৃষ্টিপাত হয়। শুষ্ক মৌসুমে তাপমাত্রা কিছুটা শীতল থাকে এবং গড় তাপমাত্রা প্রায় ২৪ডিগ্রি সেলসিয়াসে হয়ে থাকে। বর্ষা মৌসুমের সময় গড় তাপমাত্রা প্রায় ২৮ডিগ্রি সেলসিয়াসে ওঠে।  তথ্যসূত্র  বহিঃসংযোগ   Decalo S., Thompson V. & Adloff R. 1984. Historical dictionary of Congo Pg 244-245. USA: The Scarecrow Press, Inc.  বিষয়শ্রেণী:পোয়াঁত-নোয়ার বিষয়শ্রেণী:কঙ্গো প্রজাতন্ত্রের শহর
কুন-ব্জাং-'গ্যুর-মেদ-ল্হুন-গ্রুব () (?-১৮০৮) তিব্বতী বৌদ্ধধর্মের র্ন্যিং-মা ধর্মসম্প্রদায়ের র্দো-র্জে-ব্রাগ বৌদ্ধবিহার নামক অন্যতম প্রধান বৌদ্ধবিহারের চতুর্থ প্রধান ছিলেন।  সংক্ষিপ্ত পরিচয় কুন-ব্জাং-'গ্যুর-মেদ-ল্হুন-গ্রুব ১৭৭০-এর দশকে তিব্বতের খাম্স অঞ্চলে গ্সের-তোগ () নামক স্থানে জন্মগ্রহণ করেন। তাকে স্কাল-ব্জাং-পে-মা-দ্বাং-ফ্যুগ নামক র্দো-র্জে-ব্রাগ বৌদ্ধবিহারের তৃতীয় প্রধানের পুনর্জন্ম রূপে চিহ্নিত করে ঐ বৌদ্ধবিহারের পরবর্তী প্রধান রূপে অধিষ্ঠিত করা হয়। তিনি এই বিহারের ব্যাপক সংস্কার সাধন করেন। তার অন্যতম উল্লেখযোগ্য শিষ্য ছিলেন ছু-ব্জাং-নাম-ম্খা'-ক্লোং-য়াংস ()  তথ্যসূত্র  বিষয়শ্রেণী:১৮০৮-এ মৃত্যু বিষয়শ্রেণী:দোর্জে দ্রাক রিগদ্জিন ছেনপো
জন বার্টন " বার্ট " কিং (১৯ অক্টোবর ১৮৭৩ - ১৭ অক্টোবর ১৯৬৫) একজন মার্কিন ক্রিকেটার ছিলেন, যিনি ১৯শ শতাব্দীর শেষের দিকে এবং ২০শ শতাব্দীর শুরুতে সক্রিয় ছিলেন। কিং উনবিংশ শতাব্দীর শেষ থেকে প্রথম বিশ্বযুদ্ধের সূত্রপাত হওয়া অবধি ফিলাডেলফিয়া ক্রিকেট দলের অংশ ছিলেন। মার্কিন যুক্তরাষ্ট্রের ক্রিকেটে এই সময়টিতে "ভদ্রলোক ক্রিকেটার" - স্বতন্ত্র ধন-সম্পদের মালিক যাদের কাজ করার দরকার ছিল না, তাদের আধিপত্য ছিল। কিং, মধ্যবিত্ত পরিবারের একজন অপেশাদার, তাঁর সতীর্থরা কাজের ব্যবস্থা করায় কিং ক্রিকেটে সময় দিতে সক্ষম হন।  একজন দক্ষ ব্যাটসম্যান, যিনি বোলার হিসাবে নিজের যোগ্যতা প্রমাণ করেছিলেন, কিং তার ক্যারিয়ারে উত্তর আমেরিকা মহাদেশে অসংখ্য রেকর্ড গড়েছিলেন এবং ১৯০৮ সালে ইংল্যান্ডে প্রথম-শ্রেণীর বোলিং গড়ের নেতৃত্ব দেন।  তিনি ইংল্যান্ড এবং অস্ট্রেলিয়া থেকে সেরা ক্রিকেটারদের বিরুদ্ধে সফলভাবে প্রতিদ্বন্দ্বিতা করেছিলেন। ১৮৯৭, ১৯০৩ এবং ১৯০৮ সালে ইংল্যান্ড সফরকালে কিং তাঁর দলের প্রভাবশালী বোলার ছিলেন। তিনি তাঁর অনন্য বোলিং দিয়ে ব্যাটসম্যানদের পরাস্ত করেছিলেন, যাকে তিনি "অ্যাঙ্গেলার" বলতেন এবং খেলায় সুইং বোলিংয়ের শিল্প বিকাশে সহায়তা করেছিলেন।  স্যার পেলহাম ওয়ার্নার বার্ট কিংকে "সর্বকালের সেরা বোলারদের একজন" হিসাবে বর্ণনা করেছিলেন, এবং ডোনাল্ড ব্র্যাডম্যান তাকে "আমেরিকার সর্বকালের সেরা ক্রিকেট পুত্র" বলে অভিহিত করেছিলেন।    মন্তব্য    বহিঃসংযোগ           বিষয়শ্রেণী:১৮৭৩-এ জন্ম বিষয়শ্রেণী:১৯৬৫-এ মৃত্যু বিষয়শ্রেণী:মার্কিন ক্রিকেটার বিষয়শ্রেণী:ইনিংসে ১০ উইকেট লাভকারী ক্রিকেটার বিষয়শ্রেণী:ফিলাডেলফিয়ানের ক্রিকেটার
-- This module allows Wikipedia:Wikipedia Signpost/Templates/Main page top to -- be previewed with today's date and an incremented issue number.  p = {}  p.top = function() 	local title = mw.title.new("উইকিপিডিয়া:উইকিপত্রিকা/টেমপ্লেট/মূল পাতা শীর্ষ") 	local wikitext = title:getContent() 		:gsub("<!%-%-.-%-%->","") -- remove comments 		:gsub(".-","") -- remove noincludes 		:gsub("", "") -- use current date 		:gsub( -- increment issue number 			"", 			"সংখ্যা " 		) 	-- process and return the wikitext 	return mw.getCurrentFrame():preprocess( wikitext ) end  return p
দালাল বাজার জমিদার বাড়ি বাংলাদেশের লক্ষ্মীপুর জেলার লক্ষ্মীপুর সদর উপজেলার দালাল বাজার নামক স্থানে অবস্থিত এক ঐতিহাসিক জমিদার বাড়ি।  অবস্থান লক্ষীপুর জেলার দালালবাজারের লক্ষীপুর মৌজায় অবস্থিত এই প্রাচীন জমিদার বাড়ি।  আয়তন বাড়িটি পাঁচ একর জায়গার উপর প্রতিষ্ঠিত।  ইতিহাস প্রায় ৪০০ বছর আগে এই জমিদার বাড়িটি জমিদার লক্ষ্মী নারায়ণ বৈষ্ণব প্রতিষ্ঠা করেন। তার আদি নিবাস ছিল ভারতের কলকাতায়। পরবর্তীতে তিনি লক্ষ্মীপুরে এসে এই জমিদারীর সূচনা করেন। তাই অনেকের কাছে এটি লক্ষ্মী নারায়ণ বৈষ্ণবের বাড়ি হিসেবেও পরিচিত। বর্তমানে দালাল বাজার জমিদার বাড়ি হিসেবে পরিচিতির কারণ হচ্ছে তার বংশধররা ব্রিটিশ শাসনামলে এই অঞ্চলের বাণিজ্যিক এজেন্ট ছিল। তাই স্থানীয় লোকেরা তাদেরকে ব্রিটিশদের দালাল বলে আখ্যায়িত করে। আর ঐখান থেকেই এই স্থানটির দালাল বাজার হিসেবে পরিচিতি লাভ করে। ভারতবর্ষ ভাগ হওয়ার আগ পর্যন্ত জমিদার বংশধররা একাধারে এখানে জমিদারী পরিচালনা করতে থাকেন। পরবর্তীতে নোয়াখালী-লক্ষ্মীপুরের সাম্প্রদায়িক দাঙ্গার সময় তারা এই জমিদার বাড়ি ত্যাগ অন্যত্র চলে যায়। আর এইভাবেই এই জমিদার বংশ ও জমিদারীর সমাপ্তি ঘটে।।  দর্শনীয় বিষয় এই বাড়ির রাজকীয় প্রবেশদ্বার, প্রাসাদ,অন্দরমহল ও শান বাঁধানো পুকুর ঘাট পর্যটকদের বিমোহিত করে।   চিত্রশালা  তথ্যসূত্র     বিষয়শ্রেণী:ঐতিহাসিক স্থান বিষয়শ্রেণী:বাংলাদেশের স্থাপত্য বিষয়শ্রেণী:বাংলাদেশের প্রাসাদ বিষয়শ্রেণী:লক্ষ্মীপুর জেলা বিষয়শ্রেণী:জমিদার বাড়ি
সত্য মিথ্যা হচ্ছে ১৯৮৯ সালে মুক্তিপ্রাপ্ত একটি বাংলাদেশী চলচ্চিত্র, পরিচালনা করেছেন এ জে মিন্টু। এটি শ্রেষ্ঠ প্রযোজক, শ্রেষ্ঠ চিত্রনাট্যকার, শ্রেষ্ঠ সংলাপ, শ্রেষ্ঠ সম্পাদক ও শ্রেষ্ঠ শিশু শিল্পী বিভাগে মোট পাঁচটি জাতীয় চলচ্চিত্র পুরস্কার লাভ করে।   অভিনয়   শাবানা - রাবেয়া  আলমগীর - রাজু আহমেদ  আনোয়ার হোসেন - গফুর  ওয়াসীমুল বারী রাজীব - আমজাদ  গোলাম মোস্তফা - মি. চৌধুরী  নূতন - রিতা চৌধুরী  জনসন (শিশু শিল্পী)   তথ্যসূত্র    বহিঃসংযোগ   বিষয়শ্রেণী:১৯৮৯-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:১৯৮০-এর দশকের নাট্য চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:এ জে মিন্টু পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
আলোচনাসভা শিরোনাম: বাংলা উইকিপিডিয়া রচনা সংশোধন ও নিবন্ধ মানোন্নয়ন সংঘ নীতিনির্ধারণী সভা জানুয়ারি ২০২১  — রসনিমা — আমন্ত্রণবার্তা১ 90px|center|link= জানুয়ারি ২০২১ - পৌষ ১৪২৭ শুভ নববর্ষ এবং শুভ নবদশক! বাংলা উইকিপিডিয়ার এক লক্ষ নিবন্ধের মাইলফলক অর্জনের অব্যবহিত পর নিবন্ধসমূহের মানোন্নয়নের লক্ষ্যে বাংলা উইকিপিডিয়া রচনা সংশোধন ও নিবন্ধ মানোন্নয়ন সংঘের সংগঠন কাজ চলছে। প্রকল্পের আলোচনা পাতায় সংঘের নীতিনির্ধারণী বিষয়ে আলোচনা আহ্বান করা হয়েছে। এতে সম্প্রদায়ের সকলকে মতামত প্রদানের জন্য আহ্বান জানানো হচ্ছে। নীতিনির্ধারণী সভা: জানুয়ারি ২০২১  নিউজলেটার  ব্যাকলগ এলিমিনেশন ড্রাইভ  পর্ষদ  নিবন্ধ মানোন্নয়ন শাখা  প্রকল্প হালনাগাদ ও পরিকল্পনা রচনা সংশোধন ও নিবন্ধ মানোন্নয়ন সংঘের লক্ষ্য ও উদ্দেশ্য  রচনা সংশোধন শাখা:  ও অনুরূপ ট্যাগ অনুসরণ করে নিবন্ধের গদ্য ও বাক্যগঠন সংশোধন করা;  নিবন্ধ মানোন্নয়ন শাখা: অতি গুরুত্বপূর্ণ নিবন্ধসমূহের সার্বিক মানোন্নয়ন করা। সংঘে যোগ দিনমেইলিং লিস্টে যোগ দিনসিস্টেম উন্নয়নে সহায়তা করতে যোগাযোগ করুন বার্তা প্রেরক: — Meghmollar2017 • আলাপ • ১৩:৪০, ২ জানুয়ারি ২০২১ (ইউটিসি) ১. নিউজলেটারটির নামকরণ উদাহরণস্বরূপ প্রদত্ত; এর নামকরণে অংশ নিন।  প্রতিস্থাপনীয়:  সম্প্রদায়ের আলোচনাসভা: এতে সম্প্রদায়ের সকলকে মতামত প্রদানের জন্য আহ্বান জানানো হচ্ছে।  প্রশাসকদের আলোচনাসভা: এই অতিগুরুত্বপূর্ণ বিষয়ে প্রশাসকবৃন্দকে তাঁদের মতামত প্রদানের জন্য আহ্বান জানানো হচ্ছে।
ইকারচালা রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নিউ জলপাইগুড়ি লাইনের কাটিহার-শিলিগুড়ি শাখার একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর দিনাজপুর জেলার ইকারচালায় সরনাবাড়িতে অবস্থিত। ইকারচালা রেলওয়ে স্টেশন গোয়ালপোখর I ব্লক এবং আশেপাশের এলাকায় পরিষেবা প্রদান করে।   তথ্যসূত্র   বিষয়শ্রেণী:উত্তর দিনাজপুর জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
সালিফ সানে (জন্ম: ২৫ আগস্ট ১৯৯০) হলেন সেনেগালের একজন পেশাদার ফুটবলার, যিনি জার্মান ক্লাব হ্যানোভার ৯৬ এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন।  তিনি ফ্রান্সে জন্মগ্রহণ করার সত্ত্বেও, সেনেগালের হতে আন্তর্জাতিক পর্যায়ে খেলেন।  প্রারম্ভিক জীবন সানে ফ্রান্সের লরমোন্তে জন্মগ্রহণ করেছেন। তার বাবা-মা হচ্ছেন সেনেগালের বংশোদ্ভূত। তার বড় ভাই হচ্ছেন আরেকজন ফুটবলার, লামিন সানে।  আন্তর্জাতিক ক্যারিয়ার ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান।  তথ্যসূত্র  বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:সেনেগালীয় ফুটবলার বিষয়শ্রেণী:সেনেগালের আন্তর্জাতিক ফুটবলার বিষয়শ্রেণী:সেনেগালীয় বংশোদ্ভূত ফরাসি বিষয়শ্রেণী:সেনেগালীয় প্রবাসী ফুটবলার বিষয়শ্রেণী:হানোফার ৯৬-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:জার্মানিতে প্রবাসী ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০১৫ আফ্রিকা কাপ অব নেশন্সের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:হানোফার ৯৬ ২-এর খেলোয়াড় বিষয়শ্রেণী:ফুটবল ক্লাব শালকে ০৪-এর খেলোয়াড় বিষয়শ্রেণী:ফুটবল ক্লাব জিরোঁদেঁ দে বর্দোর খেলোয়াড় বিষয়শ্রেণী:নঁসি স্পোর্টস অ্যাসোসিয়েশনের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:ফুটবল ক্লাব লিবুর্নের খেলোয়াড় বিষয়শ্রেণী:২১শ শতাব্দীর ফরাসি পুরুষ ক্রীড়াবিদ বিষয়শ্রেণী:ফরাসি পুরুষ ফুটবলার
পার্ম কেন্দ্রীয় মসজিদ () রাশিয়ার পার্মের তাতার জেলায় অবস্থিত একটি মসজিদ। মসজিদটি ১৯০২ ও ১৯০৩ সালে নির্মিত হয়। মসজিদ নির্মাণে তাতার স্থানীয় বণিক পরিবার আর্থিকভাবে সহায়তা করেন। মসজিদটি ডোরাকাটা সবুজ-সাদা রঙের ভবন। ভবনের সাথে একটি ক্রমশ সরু হয়ে যাওয়া মিনার যুক্ত আছে। আলেকজান্ডার ওজেগোভ এই মসজিদের নকশা করেন। নুরিলস্কের নর্ড কমল মসজিদ প্রতিষ্ঠিত হবার আগে এই মসজিদটি কিছু বছর বিশ্বের সবচেয়ে উত্তরসীমার মসজিদ ছিল।  রাশিয়ান বিপ্লবের পরে মসজিদটি বন্ধ করে দেওয়া হয়। এই ভবন ১৯৪০ থেকে ১৯৮৬ সাল পর্যন্ত কমিউনিস্ট পার্টির সংরক্ষণাগার হিসাবে ব্যবহৃত হয়। ১৯৯০ সালে মসজিদে পুনরায় নামজ পড়া শুরু হয়।   চিত্রশালা    আরো দেখুন   রাশিয়ায় ইসলাম   রাশিয়ার মসজিদগুলির তালিকা   ইউরোপের মসজিদের তালিকা   তথ্যসূত্র    বহিঃসংযোগ   বিষয়শ্রেণী:রাশিয়ার মসজিদ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ইউরোপের মসজিদ বিষয়শ্রেণী:১৯০৩-এ সম্পন্ন মসজিদ
ডান|থাম্ব|250x250পিক্সেল| ওলাফ ফ্রেডরিক নেলসন (মাঝে, বাম থেকে ষষ্ঠ) নিউজিল্যান্ডে নির্বাসন থেকে সামোয়াতে ফিরে আসার সময় তার মেয়েদের সাথে, ১৯৩৩ সাফুনে হল সামোয়ার সাভাই দ্বীপের মধ্য উত্তর উপকূলে একটি ঐতিহ্যবাহী গ্রামীণ জেলা। এটি গাগাইফোমাউগা এর নির্বাচনী এলাকার মধ্যে অবস্থিত। সাফুনে হল মাউ নেতা ওলাফ ফ্রেডেরিক নেলসনের জন্মস্থান এবং মোয়ানা (১৯২৬ ফিল্ম) এর চিত্রগ্রহণের স্থান, যা বিশ্বের প্রথম তথ্যচিত্রগুলির মধ্যে একটি। সিনা এবং ইল পলিনেশিয়ান কিংবদন্তির সাথে সম্পর্কিত মাতা ও লে আলেলো পুলটিও সাফুনে রয়েছে।  সাফুনের গ্রামগুলি হল মাতাভাই, ফালেতাগালোয়া এবং ফাতুভালু পাশাপাশি ছোট ঐতিহ্যবাহী ভূমি সীমানা, ফালেওলো এবং লালোমতি।   ওলাফ ফ্রেডরিক নেলসন  ওলাফ ফ্রেডরিক নেলসন, ১৯০০ এর দশকের গোড়ার দিকে ঔপনিবেশিক যুগে সামোয়ার স্বাধীনতা আন্দোলনের একজন নেতা, সাফুনে ২৪ ফেব্রুয়ারি ১৮৮৩ সালে জন্মগ্রহণ করেন। নেলসনের বাবা ছিলেন একজন সুইডিশ অভিবাসী ব্যবসায়ী। তার মা সিনা মাসোয়ে ছিলেন সাফুনে। ১৯০০ সালে, ১৭ বছর বয়সে, নেলসন সাফুনে তার বাবার দোকানে কাজ করেছিলেন। ১৯০৩ সালে তার বাবা অবসর গ্রহণ করলে, নেলসন পারিবারিক ব্যবসার প্রসার ঘটান। ১৯০৪ সালে, তিনি 'লিলি' নামক একটি নৌকা ক্রয় করেন যা অপিয়ায় বিক্রি করার জন্য কোপরা চালান করে। ১৯০৬ সালের মধ্যে তিনি সরাসরি সিডনিতে শিপিং করছিলেন। তিনি সাওয়াই ও উপলুতে বাণিজ্য কেন্দ্র স্থাপন করেন। নেলসন সামোয়ার অন্যতম ধনী ব্যক্তি হয়ে ওঠেন। ১৯২৮ সালে, ঔপনিবেশিক প্রশাসন নেলসনকে মৌ আন্দোলনে নেতৃত্ব দেওয়ার জন্য নিউজিল্যান্ডে নির্বাসিত করে।   তথ্যসূত্র   বিষয়শ্রেণী:গাগা'ইফোমাউগার জনবহুল স্থান বিষয়শ্রেণী:উইকিউপাত্তে স্থানাঙ্ক আছে
thumb|দাপ্তরিক প্রতিকৃতি, ২০২০ সাইমন রবার্ট মরিস বেইনস (জন্ম ২১ এপ্রিল ১৯৬০) একজন ব্রিটিশ রক্ষণশীল রাজনীতিবিদ যিনি জুলাই থেকে সেপ্টেম্বর ২০২২ পর্যন্ত বিচার ও অবৈধ অভিবাসন মোকাবেলা করার জন্য রাষ্ট্রের সংসদীয় আন্ডার-সেক্রেটারি হিসেবে দায়িত্ব পালন করেছেন। তিনি ২০১৯ সালের সাধারণ নির্বাচনে ক্লউইড সাউথের সংসদ সদস্য (এমপি) নির্বাচিত হন। শ্রেউসবারিতে একটি ছোট বইয়ের দোকান চালানোর আগে বেইনস ১৯৮২ থেকে ২০০৬ পর্যন্ত জেপি মরগান ক্যাজেনোভের জন্য অর্থায়নে কাজ করেছিলেন।  বেইনস ১৯৯২ সালে তার স্ত্রী মার্গারেটকে (ম্যাগি নামে পরিচিত), একজন স্থপতিকে বিয়ে করেন।"Baynes, Simon Robert Maurice, (born 21 April 1960), MP (C) Clwyd South, since 2019". WHO'S WHO & WHO WAS WHO. 2020. doi:10.1093/ww/9780199540884.013.u293969. ISBN 978-0-19-954088-4. Retrieved 29 April 2021. তাদের দুই মেয়ে আছে।   তথ্যসূত্র   বিষয়শ্রেণী:ওয়েলসের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:ম্যাগডালিন কলেজ, কেমব্রিজের প্রাক্তন শিক্ষার্থী বিষয়শ্রেণী:শ্রেসবারি স্কুলে শিক্ষিত ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৬০-এ জন্ম
১৯৪৬ নানকাই ভূমিকম্প (昭和南海地震 শোওয়া নানকাই জিসিন) জাপানের নানকাইদোতে হওয়া একটি বড় ধরনের ভূমিকম্প ছিল। এটি ২১ ডিসেম্বর, ১৯৪৬ সালে,  ০৪:১৯ জেএসটি সময়ে ঘটেছিল। (২০ ডিসেম্বর, ১৯:১৯ ইউটিসি) ভূমিকম্পের সময় ভূমিকম্পটি  ৮.১ ও ৮.৪ এর মাত্রা স্কেলে পরিমাপা করা হয়, এবং এটি অনুভূত হয় উত্তর হংসহু থেকে কিউশু পর্যন্ত। ১৯৪৪ সালে টনানকাই ভূমিকম্পের পর এটি প্রায় দুই বছর পর ঘটে ছিল।  ভূতত্ত্ব  নানকাইদো খাদ একটি ধ্বংসাত্মক প্লেট সীমানা যেখানে ফিলিপাইনের সাগরীয় প্লেট ইউরেশীয় প্লেটের তলদেশে রয়েছে। সপ্তম শতাব্দী থেকে বৃহত্তর ভূমিকম্পটি এই জমিতে রেকর্ড করা হয়েছে, যার পুনরাবৃত্তির সময় ১০০ থেকে ২০০ বছর।  ভূমিকম্প ১৯৪৬ সালের নানকাইদো ভূমিকম্পটি তার ভূতাত্ত্বিক দৃষ্টিকোণ থেকে অস্বাভাবিক ছিল। দীর্ঘ সময়ের ভূতাত্ত্বিক তথ্য থেকে একটি ফাটল অঞ্চল পাওয়া যায় যার আকারের তুলনায় দ্বিগুণ বড় ছিল বলে অনুমান করা হয়েছিল।এই ভূমিকম্প অঞ্চলের কেন্দ্রে, বিজ্ঞানীরা গভীর ভাবে মহাসাগরের নিচে  সিসমোগ্রাফ ব্যবহার করে যাতে সামুদ্রিক পর্বত শনাক্ত করা যায় যা হবে ১৩ কিলোমিটার (৮ মাইল) পুরু ৫০ কিলোমিটার (৩১ মাইল) বিস্তৃত এবং ১০ কিলোমিটার (৬ মাইল) গভীর। বিজ্ঞানীরা প্রস্তাব করেন যে এই সামুদ্রিক পর্বত একটি ফাটল বিপর্যয়ে বাধা হিসাবে কাজ করবে।  হতাহত ও ক্ষতি ভূমিকম্পটি ব্যাপক ক্ষয়ক্ষতি করে। দক্ষিণ হংসহুতে ৩৬ হাজার বাড়ি ধ্বংস করে। ভূমিকম্পটি একটি সুনামি সৃষ্টি করে যার ফলে আরো ২১০০ ঘরবাড়ি  ঢেউয়ে ধ্বংস হয়।  তথ্যসূত্র  বিষয়শ্রেণী:জাপানে ভূমিকম্প
বিষয়শ্রেণী: কর্নওয়ালের নির্বাচনী এলাকা থেকে সংসদ সদস্য  এছাড়াও নির্বাচনী এলাকার একটি তালিকার জন্য কর্নওয়ালের সংসদীয় প্রতিনিধিত্ব দেখুন, প্রতিটি নির্বাচনী এলাকার নিবন্ধগুলির সাথে লিঙ্ক করা, তারিখের ক্রমে এর সদস্যদের তালিকা করা।  বর্তমানে অসমাপ্ত কর্নিশ নির্বাচনী এলাকা সম্পর্কিত নিবন্ধগুলি যা উইকিপিডিয়া নিবন্ধগুলি সহ এমপিদের জন্য পরীক্ষা করা হয়েছে: বডমিন, বসিনি, কলিংটন, ক্যামবোর্ন, ক্যাম্বর্ন এবং রেডরুথ ( নতুন নির্বাচনী এলাকা), ক্যামেলফোর্ড, কর্নওয়াল, পূর্ব কর্নওয়াল, ইস্ট লু, সাউথ ইস্ট কর্নওয়াল এবং সেন্ট অস্টেল, ওয়েস্ট কর্নওয়াল, ওয়েস্ট লু  ইংল্যান্ডের পার্লামেন্টে সংসদ সদস্যরা (এমপি) কর্নওয়ালের নির্বাচনী এলাকার জন্য নির্বাচিত হন  দ্রষ্টব্য : ইংল্যান্ডের সংসদ ১৭০৭ সালে বিলুপ্ত হয়। ১৮০০ সাল পর্যন্ত এটি গ্রেট ব্রিটেনের সংসদ দ্বারা প্রতিস্থাপিত হয়েছিল, যখন যুক্তরাজ্যের সংসদ প্রতিষ্ঠিত হয়েছিল।  বিষয়শ্রেণী:কর্নওয়ালের রাজনীতিবিদ +
/* we add figure[typeof="mw:File/Thumb"] so that there is a lesser chance of    these styles being used for nefarious general purposes :)    if/when necessary to support some other kind of figures, can be added then / figure[typeof="mw:File/Thumb"] .image-key > ol { 	margin-left: 1.3em; 	margin-top: 0; }  figure[typeof="mw:File/Thumb"] .image-key > ul { 	margin-top: 0; }  figure[typeof="mw:File/Thumb"] .image-key li { 	page-break-inside: avoid; 	break-inside: avoid-column; }  /* support mobile with queries */ @media (min-width: 300px) { 	figure[typeof="mw:File/Thumb"] .image-key, 	figure[typeof="mw:File/Thumb"] .image-key-wide { 		column-count: 2; 	} 	 	figure[typeof="mw:File/Thumb"] .image-key-narrow { 		column-count: 1; 	} }  @media (min-width: 450px) { 	figure[typeof="mw:File/Thumb"] .image-key-wide { 		column-count: 3; 	} }
বিশ্বনাথ চৌধুরী (১ আগস্ট ১৯৪২ - ২৭ জুলাই ২০২৪) একজন বিপ্লবী সমাজতান্ত্রিক দলের রাজনীতিবিদ, এবং বালুরঘাট থেকে আটবার বিধায়ক। তিনি একটানা ২৫ বছর ধরে  পশ্চিমবঙ্গের জেল ও সমাজকল্যাণ মন্ত্রী ছিলেন।   সাতবারের বিধায়ক  বিশ্বনাথ চৌধুরী, বালুরঘাট কলেজ থেকে স্নাতক, ১৯৭৭ সালে প্রথম বিধায়ক হন তারপরে, তিনি ১৯৮২, ১৯৮৭, ১৯৯১, ১৯৯৬, ২০০১ এবং ২০০৬ সালে বিধায়ক হিসাবে অবিরত ছিলেন ২০১১ সালের নির্বাচনে তিনি সর্বভারতীয় তৃণমূল কংগ্রেসের শঙ্কর চক্রবর্তীর কাছে হেরে যান।   ২৫ বছর ধরে মন্ত্রী  বিশ্বনাথ চৌধুরী ১৯৮৬ থেকে ২০১১ সাল পর্যন্ত ২৫ বছর পশ্চিমবঙ্গের জেল ও সমাজকল্যাণ মন্ত্রী ছিলেন।   তথ্যসূত্র   বিষয়শ্রেণী:১৯৪২-এ জন্ম বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০০৬-২০১১ বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬ বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১ বিষয়শ্রেণী:পশ্চিমবঙ্গ বিধানসভার সদস্য ১৯৯১-১৯৯৬ বিষয়শ্রেণী:পশ্চিমবঙ্গ বিধানসভার সদস্য ১৯৮৭-১৯৯১ বিষয়শ্রেণী:পশ্চিমবঙ্গ বিধানসভার সদস্য ১৯৮২-১৯৮৭ বিষয়শ্রেণী:পশ্চিমবঙ্গ বিধানসভার সদস্য ১৯৭৭-১৯৮২ বিষয়শ্রেণী:বিপ্লবী সমাজতন্ত্রী দল (ভারত) এর রাজনীতিবিদ বিষয়শ্রেণী:২০২৪-এ মৃত্যু